1.3k REACTII Share Tweet Whatsapp Linkedin Google

Întâi internetul a râs în chestiunea Marian Munteanu. Dar a râs amarnic, zguduitor, apăsat, lăsând urme. A fost un fel de roast, cum ar spune americanii. Adică acel exercițiu în care un personaj este supra expus la glume. Iată:

Patrick Andre de Hillerin: ”PNL iubește opoziția. Opoziția și procentele mici.” ”Cu Marian Munteanu primar, Dan Puric ar fi numai bun de prefect.”

Alin Bogdan: ”Ar fi timpul ca PSD sa pluseze sa-l aducă pe Miron Cozma.”

Oana Dobre: ”Sper că, totuşi, furnizorii de panseluţe rămân tot ăştia cu 20 euro/firul, nu îi chemăm din nou pe pe ăia cu 20 de bâte/parcela.”

Alex Mihăileanu: ”Votaţi Marian Munteanu. Garantat de Miron Cozma.”

Iar autorii populari spun: ”Caragiale nu a murit, e in permanență resuscitat. Să vă văd acum care râdeți de alegerile din State.”

Ar mai fi de adăugat o umilă observație: ”în tot acest timp, o delegație de mineri disperați vin la București să ne spună că nu mai sunt mine. Darămite, politicieni.”

Valul acesta de râs isteric o să treacă repede. Marian Munteanu e deștept, are charismă, este super-citit, este enorm de bine pregătit. Și singurul dintre cei prezenți care poate influența masele. Nu știe administrație, s-ar putea spune. Nimic mai puțin relevant. Din acest moment, alegerile pentru București nu mai sunt pentru cap, ci despre inimă.

Marian Munteanu va muta zona de interes și va spune oamenilor toate acele lucruri dureroase pe care vor să le audă: despre o Românie furată, despre nedreptăți despre impotența clasei politice. Nu mai are importanță ce ar putea construi, ci mai ales pe ce ar putea construi.

Și aici are la dispoziție o întragă serie de mituri dragi românilor: suntem buni, dar nu avem noroc, alții nu ne lasă. Conservatorism, tradiționalism, lucruri spuse însă de un om deștept. Des lipit de Mișcarea Legionară, Marian Munteanu va face un titlu de glorie din asta și nu uitați că semințele tocmai au fost puse lunile astea, când ni s-a spus nenecesar că România este sub asalt.

Ciudat, alegerea PNL-ului o să fure foarte mulți din votanții PSD-ului, care se vor regăsi în ce spune Marian Munteanu. E foarte posibil ca o grămadă de oameni să-l redescopere cu surprindere și să vadă ceva ce n-au găsit până acum. Campania va fi dură, isterică pe alocuri și va radicaliza lumea

PNL-ul s-ar putea să dea o lovitură pe termen scurt. S-ar putea ca, bine ghidat, Marian Munteanu să fie un candidat solid. Alegerea făcută tocmai a mutat partidul, însă. PNL s-a despărțit oficial de generația care privește în viitor, de generația creativă, muncitoare, cea mobilizată în jurul marilor idei europene. Odată cu PNL s-a desprins și președintele Iohannis, fără a cărui patalama nu se putea face treaba asta.

Doar o notă de final: Marian Munteanu nu e întâmplător. E o gândire care vine de câțiva ani încoace, crescută încet și atent. Habar nu am cine e. ”De ce” este clar. Puterea, evident. Consecințele s-ar putea să le scape însă de sub control.